เบื้องหลัง 60 ปี ของ เชฟรอน กับการเป็นมากกว่า บริษัทผู้ผลิตพลังงาน
รู้หรือไม่ว่า เมื่อ 60 ปีที่แล้ว มีบริษัทพลังงานแห่งหนึ่ง ได้เข้ามาบุกเบิกธุรกิจสำรวจและผลิตปิโตรเลียมในประเทศไทย  เป็นจุดเริ่มต้น ที่ทำให้เรามีแหล่งพลังงานภายในประเทศเป็นของตัวเอง ช่วยขับเคลื่อนการพัฒนาเศรษฐกิจและสังคมอย่างต่อเนื่อง  บริษัทที่ ลงทุนแมน กำลังพูดถึงคือ บริษัท เชฟรอนประเทศไทยสำรวจและผลิต จำกัด 
10 พ.ย. 2565

เบื้องหลัง 60 ปี ของ เชฟรอน กับการเป็นมากกว่า บริษัทผู้ผลิตพลังงาน 
Chevron X ลงทุนแมน
มนุษย์เรา กับ บริษัทที่เราทำงานกันอยู่ในทุก ๆ วัน มีความเหมือนกันตรงไหน..
หากให้อธิบายเรื่องนี้ให้เห็นภาพ
มนุษย์เราแต่ละคนเมื่อเกิดมาก็จะมีบุคลิกและเป้าหมายในชีวิตที่แตกต่างกันออกไป
ก็ไม่ต่างจากบริษัทต่าง ๆ บนโลกใบนี้ ที่มีคาแร็คเตอร์และเป้าหมายในการดำเนินธุรกิจที่แตกต่างกัน
รู้หรือไม่ว่า เมื่อ 60 ปีที่แล้ว มีบริษัทพลังงานแห่งหนึ่ง ได้เข้ามาบุกเบิกธุรกิจสำรวจและผลิตปิโตรเลียมในประเทศไทย 
เป็นจุดเริ่มต้น ที่ทำให้เรามีแหล่งพลังงานภายในประเทศเป็นของตัวเอง ช่วยขับเคลื่อนการพัฒนาเศรษฐกิจและสังคมอย่างต่อเนื่อง
บริษัทที่ ลงทุนแมน กำลังพูดถึงคือ บริษัท เชฟรอนประเทศไทยสำรวจและผลิต จำกัด
แล้วสงสัยไหมว่า ทำไมตลอดระยะเวลา 60 ปี ที่ดำเนินธุรกิจในเมืองไทย 
เชฟรอน ต้องระดมสรรพกำลังทุกอย่างที่มีอยู่ในมือ ทำภารกิจต่าง ๆ เหล่านี้ ให้ประสบความสำเร็จ
ลงทุนแมน จะเล่าให้ฟัง
Chevron Corporation เป็นบริษัทพลังงานระดับโลกสัญชาติอเมริกัน 
ทำธุรกิจด้านพลังงานอย่างครบวงจร โดยมีสำนักงานอยู่ใน 180 กว่าประเทศทั่วโลก
หนึ่งในนั้นก็คือประเทศไทยโดยใช้ชื่อว่า บริษัท เชฟรอนประเทศไทยสำรวจและผลิต จำกัด ดำเนินภารกิจการสำรวจและผลิตปิโตรเลียมในอ่าวไทย หรือที่เรียกว่าเป็นธุรกิจต้นน้ำ (Upstream)
หลายคนอาจไม่รู้ว่า ในอดีตนั้นประเทศไทยต้องพึ่งพาการนำเข้าพลังงานจากต่างประเทศทั้งหมด
โดย เชฟรอน เป็นบริษัทพลังงานแห่งแรกที่ได้รับสัมปทานสำรวจปิโตรเลียมในเมืองไทย เมื่อ 60 ปีที่แล้ว หรือในปี พ.ศ. 2505
เชฟรอนยังเป็นบริษัทเอกชนรายแรกที่ค้นพบและสามารถผลิตก๊าซธรรมชาติได้จากอ่าวไทย เมื่อกว่า 40 ปีก่อน หรือในปี พ.ศ. 2524 โดยเชฟรอนได้นำเทคโนโลยีระดับโลกเข้ามาพัฒนา รวมทั้งถ่ายทอดองค์ความรู้และพัฒนาบุคลากรไทย ซึ่งช่วยวางรากฐานให้กับอุตสาหกรรมนี้
จากการผลิตก๊าซธรรมชาติได้เชิงพาณิชย์ นับเป็นจุดเปลี่ยนสำคัญของการพัฒนาเศรษฐกิจของประเทศ ที่เรียกกันว่า “ยุคโชติช่วงชัชวาล” ที่ช่วยให้เราสามารถพึ่งพาตนเองทางพลังงานได้มากขึ้น ภาคเกษตรและภาคอุตสาหกรรมมีการพัฒนาและเติบโตอย่างก้าวกระโดด ช่วยสร้างงานและสร้างรายได้ให้กับคนไทย
โดยปัจจุบัน เชฟรอน สามารถผลิตได้ทั้งก๊าซธรรมชาติ, ก๊าซธรรมชาติเหลว, น้ำมันดิบ
โดยก๊าซธรรมชาติที่ผลิตส่วนใหญ่ก็จะนำไปผลิตเป็นกระแสไฟฟ้าให้กับคนไทย
ส่วนที่เหลือก็จะนำไปใช้เป็นเชื้อเพลิงในโรงงานอุตสาหกรรมต่าง ๆ 
จนถึงเป็นเชื้อเพลิงยานพาหนะและก๊าซหุงต้ม
พอได้ยินแบบนี้ ก็แทบจะพลิกภาพความคิดของใครหลาย ๆ คน
พร้อมกับความรู้สึกว่า เชฟรอน เป็นบริษัทพลังงานที่ใกล้ตัวเราอย่างที่ไม่เคยคิดมาก่อน
ผ่านการใช้ไฟฟ้าและพลังงานหลายรูปแบบ ทั้งในภาคธุรกิจ จนถึงในชีวิตประจำวัน
ที่น่าทึ่งกว่านั้น แม้จะเป็นบริษัทพลังงานระดับโลก
แต่ใครจะคิดว่า บริษัท เชฟรอนประเทศไทยสำรวจและผลิต จำกัด 
ขับเคลื่อนโดยผู้บริหารและพนักงานที่เป็นคนไทยถึง 99%
การมีพนักงานคนไทยถึง 99% ทำให้บริษัทแห่งนี้
เข้าใจบริบทของสังคมไทย ที่เป็นสังคมแห่งการช่วยเหลือ และมีน้ำใจซึ่งกันและกัน
เลยเป็นเหตุผลให้ตลอดระยะเวลา 60 ปีที่ผ่านมา เชฟรอน จะคอยช่วยเหลือ
และเป็นพันธมิตรที่ดีของสังคมไทย
ทำให้ตลอดระยะเวลา 60 ปี ที่ผ่านมา เชฟรอน จะมีสารพัดโครงการมากมาย
ที่ช่วยพัฒนาชีวิตความเป็นอยู่ของคนไทย ให้ดีขึ้นกว่าเดิม ตัวอย่างเช่น
ริเริ่มโครงการ Chevron Enjoy Science: สนุกวิทย์ พลังคิด เพื่ออนาคต ในปี พ.ศ. 2558 มีระยะเวลาดำเนินงาน 8 ปี
ใช้งบประมาณสูงถึง มากกว่า 1,160 ล้านบาท มีเป้าหมายในการพัฒนาการศึกษาในสาขาสะเต็ม (วิทยาศาสตร์ เทคโนโลยี วิศวกรรม และคณิตศาสตร์) โดยมุ่งเน้นไปที่โรงเรียนขยายโอกาสและโรงเรียนขนาดเล็ก รวมถึงอาชีวศึกษา ครอบคลุมทั่วทุกภูมิภาคของประเทศ เพื่อสร้างรากฐานสำคัญในการพัฒนานวัตกรรมและศักยภาพการแข่งขันของประเทศอย่างยั่งยืน
โดยที่ผ่านมามีโรงเรียนเข้าร่วมทั้งหมดมากกว่า 700 แห่งทั่วประเทศ รวมมีนักเรียน ผู้ปกครอง ครู ผู้บริหารสถานศึกษา และประชาชนทั่วไป ได้รับประโยชน์จากโครงการรวมแล้วกว่า 3 ล้านคน
ปี พ.ศ. 2559 ร่วมมือกับมูลนิธิแพธทูเฮลท์ (P2H) ดำเนินโครงการส่งเสริมสุขภาวะเยาวชน ภาคใต้ 
เพื่อสร้างภูมิคุ้มกันและติดอาวุธเรื่องเพศให้วัยรุ่น ตลอดจนให้ความช่วยเหลือวัยรุ่นที่เผชิญปัญหาต่าง ๆ 
ให้เยาวชนสามารถกลับมาใช้ชีวิตได้อย่างปกติสุขและพึ่งพาตนเองได้ 
โดยมีเยาวชนเข้าร่วมแล้วกว่า 590 คน ที่ส่งต่อความรู้ให้กับเพื่อน ๆ ได้กว่า 10,300 คน อบรมพ่อแม่ไปแล้ว 7,900 คน และให้การช่วยเหลือเยาวชนที่เผชิญปัญหา 258 คน
และก็ยังมีอีกหลาย ๆ Project ที่ไม่ได้กล่าวถึง 
แต่หากมองในภาพรวมทั้งหมดของทุก ๆ Project เชฟรอน แค่ต้องการเป็นส่วนหนึ่ง
ในการ “สร้างคน” ทั้งในชุมชนและเยาวชนในประเทศให้มีศักยภาพ
ด้วยความเชื่อที่ว่า“พลังคน สร้าง “พลังบวก” ให้เกิดการเปลี่ยนแปลงที่ดีต่อโลกใบนี้
ซึ่งเราเองก็ได้เห็นตัวอย่างที่เกิดขึ้นจริงบนโลกใบนี้มาแล้วมากมาย 
ที่ “คนธรรมดา สร้างปาฏิหาริย์” ที่เหลือเชื่อให้แก่โลกใบนี้มานับครั้งไม่ถ้วน
ด้วยความเชื่อนี้เองทำให้ล่าสุด เชฟรอน มีโฆษณาชิ้นหนึ่งเพื่อฉลองครบรอบ 60 ปี
ในการทำธุรกิจในเมืองไทย โดยโฆษณามีชื่อว่า “การลงมือทำ คือพลังที่ยิ่งใหญ่ที่สุด”
เป็นการนำเหตุการณ์ค้นหาผู้ประสบภัย 13 ชีวิต ที่ติดภายในถ้ำหลวง จังหวัดเชียงราย มาบอกเล่า
แสดงให้เห็นถึงความร่วมมือของทุกภาคส่วน รวมถึงเชฟรอนเองที่ได้มีส่วนร่วมในการช่วยเหลือครั้งนี้ เช่น อดีตหน่วยซีล ที่ปัจจุบันเป็นพนักงานของเชฟรอนได้ร่วมภารกิจดำน้ำเพื่อนำอาหารและขวดอากาศเข้าไปในถ้ำ หรือ นักธรณีวิทยาของเชฟรอนในภารกิจเบี่ยงทางน้ำไม่ให้เติมเข้าสู่ถ้ำหลวง โดยทำงานร่วมกับหน่วยงานต่าง ๆ และประชาชนในพื้นที่
“จนสร้างปาฏิหาริย์ซ้อนปาฏิหาริย์” เพราะใครจะคิดว่าผู้ประสบภัยทั้ง 13 คน
จะยังมีชีวิตรอดอยู่ในถ้ำ แม้จะผ่านไปหลายวัน จนสามารถผ่านอุปสรรคต่าง ๆ ในถ้ำหลวง และผู้ประสบภัยได้สำเร็จ
คลิกชมโฆษณา 60 ปี เชฟรอนประเทศไทย 
ทีนี้ถ้าถามว่า ทำไมตลอดระยะเวลา 60 ปีที่ผ่านมา เชฟรอนต้องมุ่งมั่นพัฒนาพลังงาน 
คอยช่วยเหลือสังคมยามเดือดร้อน พร้อมกับพัฒนาพลังคนในประเทศไทย
คำตอบคงต้องย้อนกลับไปในช่วงต้นที่ว่า ทุกบริษัทบนโลกใบนี้ เกิดมาด้วยการมีเป้าหมายที่ชัดเจน
เป้าหมายของ เชฟรอนประเทศไทย ตั้งแต่วันแรกที่ดำเนินธุรกิจเมื่อ 60 ปีที่แล้วจนถึงวันนี้
คือ “สร้างความมั่นคงทางพลังงาน พร้อมกับพัฒนาคุณภาพชีวิตคนไทย”
เพราะ เชฟรอน รู้ดีว่า ไม่ว่าโลกจะเปลี่ยนไปมากแค่ไหน
พลังงาน และผู้คนในประเทศไทย ทั้งสองสิ่งนี้มันต้องเติบโตไปพร้อม ๆ กัน
References
-
 
-
-ข้อมูลประชาสัมพันธ์ บริษัท เชฟรอนประเทศไทยสำรวจและผลิต จำกัด